
Notă informativă privind pretransferul consimțit / pretransferul prin schimb de posturi / modificarea repartizării cadrelor didactice angajate pe D.V.P. cărora nu li se poate constitui norma / modificarea repartizării pentru cadrele didactice angajate pe D.V.P. prin transfer / schimb de posturi

A. Pretransferul consimţit între unităţile de învăţământ sau pretransferul la cerere, după caz, pentru apropiere de domiciliu, al personalului didactic de predare titular şi al cadrelor didactice debutante, prevăzute la art. 24 alin. (4, 6) din Metodologie, înscrise la examenul național pentru obținerea definitivării în învățământ, sesiunea 2026.
B. Pretransferul prin schimb de posturi, prin consimţământul scris al personalului didactic de predare titular și al cadrelor didactice debutante prevăzute la art. 24 alin. (4, 6) din Metodologie, înscrise la examenul național pentru obținerea definitivării în învățământ, sesiunea 2026;
C. Modificarea repartizării cadrelor didactice angajate cu contract individual de muncă pe durata de viabilitate a postului/ catedrei, cărora nu li se poate constitui norma didactică de predare completă conform deciziilor de repartizare pe post/ catedră – sesiunea 2026;
D. Modificarea repartizării cadrelor didactice angajate cu contract individual de muncă pe durata de viabilitate a postului / catedrei prin schimb de posturi/ catedre prin consimţământ scris – sesiunea 2026.

Cadrul juridic
Această etapă de mobilitate a personalului didactic de predare se desfăşoară în conformitate cu prevederile art. 4 alin. (1) lit. k), alin. (2-10), art. 5 alin. (1-6), art. 32, art. 33, art. 54-60, art. 61 alin. (12-13), art. 107 alin. (4), art. 108 alin. (4, 5) şi art. 109 alin. (1) lit. b) din Metodologia – cadru privind mobilitatea personalului didactic de predare din învăţământul preuniversitar în anul şcolar 2026-2027, aprobată prin OMEC nr. 6695/14.11.2025, numită în continuare Metodologie. 
Perioada în care se desfăşoară această etapă, 8 aprilie – 4 mai 2026, este stabilită conform prevederilor Pct. I alin. (7) din Calendarul mobilităţii personalului didactic de predare din învăţământul preuniversitar pentru anul şcolar 2026-2027 Anexa nr. 19 la Metodologie.

Cine poate să participe la etapa de pretransfer
La etapa de pretransfer consimţit între unităţile de învăţământ sau prin schimb de posturi pot să participe:
a) cadrele didactice titulare în învățământul preuniversitar de stat;
b) cadrele didactice debutante prevăzute la art. 24 alin. (4) şi (6), din învățământul preuniversitar de stat, respectiv din învățământul particular acreditat care au obținut nota/media de repartizare cel puţin 7 (şapte), conform art. 64 alin. (8), la un concurs național în ultimii 6 (şase) ani, precum și cadrele didactice debutante prevăzute la art. 24 alin. (4) şi (6) din învățământul preuniversitar de stat, înscrise la examenul național pentru obținerea definitivării în învățământ, sesiunea 2026;
c) cadrele didactice care au devenit titulare în unităţi de învăţământ preuniversitar particulare acreditate/autorizate în baza concursului naţional sau a concursului organizat la nivelul unităţilor de învăţământ preuniversitar de stat/grupurilor de unități de învățământ preuniversitar de stat pentru ocuparea posturilor didactice/catedrelor vacante;
d) cadrele didactice titulare în unităţi de învăţământ preuniversitar particular transferate pentru restrângere de activitate/pretransferate din învățământul preuniversitar de stat în unități de învățământ preuniversitar particular acreditate/autorizate
e) cadrele didactice titulare în unități de învățământ preuniversitar particular acreditate în baza concursului organizat la nivelul unităţilor de învăţământ, conform Metodologiilor de organizare şi desfăşurare a concursului pentru ocuparea posturilor/catedrelor didactice vacante în unităţile de învăţământ particular din învăţământul preuniversitar aprobate prin OMEC nr. 5656/2004, cu modificările şi completările ulterioare, respectiv prin OMECTS nr. 5625/2012 ori a concursului organizat la nivelul unității de învățământ preuniversitar particular, în baza reglementărilor proprii și a Normelor metodologice privind organizarea și desfășurarea concursurilor de ocupare a posturilor didactice de predare/catedrelor vacante/rezervate din unitățile de învățământ preuniversitar particular, aprobate prin OME nr. 7874/2024, și care au obținut nota/media de repartizare cel puţin 7 (şapte), conform art. 64 alin. (8), la un concurs național în ultimii 6 (şase) ani;

A. Pretransferul consimţit
La cererea personalului didactic titular/debutant, în conformitate cu prevederile art. 54 alin. (1) din Metodologie, pretransferul consimţit între unităţile de învăţământ se poate realiza:
a) în aceeaşi localitate (la nivelul unității de învățământ sau la nivelul consorțiului);
b) în localitatea de domiciliu;
c) pentru apropiere de domiciliu;
d) în vederea schimbării locului de muncă ori a felului muncii determinată de starea de sănătate, la propunerea medicului de medicină a muncii, în conformitate cu prevederile art. 185 alin. (2) din Legea nr. 53/2003, republicată, Codul muncii, cu modificările și completările ulterioare.
Precizări:
1. pretransferul consimţit se poate face numai cu acordul de principiu al unităţii de învăţământ primitoare;
2. pretransferul consimţit se poate face şi din mediul rural în mediul urban în condiţiile art. 5 alin. (6) din Metodologie;
3. candidaţii nu trebuie să obţină acordul de principiu al unității din care se pretransferă, acest acord se consideră obţinut de drept prin efectul legii;
4. cadrele didactice aflate în reducere de activitate începând cu data de 1 septembrie 2026, a căror reducere de activitate a fost soluţionată în etapele premergătoare etapei de pretransfer, pot participa şi la etapa de pretransfer consimţit între unităţile de învăţământ;
5. cadrul didactic titular/angajat în unităţi de învăţământ aflate în localitatea de domiciliu, poate participa la etapa de pretransfer consimțit între unitățile de învățământ numai în aceeaşi localitate;
6. cadru didactic din învăţământul preuniversitar se poate înscrie la etapa de pretransfer consimţit între unităţile de învăţământ numai într-un singur judeţ;
7. pretransferul consimţit se face pe posturi didactice publicate vacante precum şi pe cele care se pot vacanta pe parcursul acestei etape;
8. în etapa de pretransfer consimţit, cadrele didactice pot ocupa posturi didactice vacante, indiferent de viabilitatea acestora;
9. datele personale din cererile de înscriere ale candidaţilor la etapa de pretransfer consimţit se înregistrează în sistemul informatizat al ministerului educaţiei și cercetării;
10. candidaţii pot solicita pentru pretransferul consimţit posturi în concordanţă cu actul de numire/transfer/repartizare precum şi posturi într-o altă funcţie didactică, potrivit specializărilor dobândite prin studii finalizate;
11. cadrele didactice titulare//debutante prevăzute la art. 24 alin. (4) angajate într-o singură unitate de învăţământ şi pe o singură disciplină nu pot solicita pretransferul consimțit între unitățile de învățământ preuniversitar pe o catedră în componența căreia intră și ore din propria normă didactică de predare;
12. cadrele didactice titulare/debutante prevăzute la art. 24 alin. (4) și (6) angajate în două sau mai multe unități de învățământ/specializări pot solicita pretransferul pe o catedra în componența căreia intră și orele din propria norma didactică de predare, la una din unitățile/specializările la/pe care este titular/angajat, de regulă, în mediul rural, dacă se justifică apropierea de domiciliu;
13. cadrele didactice titulare/debutante prevăzute la art. 24 alin. (4) şi (6) aflate în reducere de activitate începând cu data de 1 septembrie 2026, a căror completare de normă didactică de predare sau restrângere de activitate a fost soluţionată în etapele premergătoare etapei de pretransfer, care participă şi la etapa de pretransfer consimţit între unităţile de învăţământ, nu pot solicita pretransferul pe o catedră în componența căreia intră și ore din catedra pe care a fost soluţionată reducerea de activitate
14. în etapa de pretransfer consimţit între unităţile de învăţământ preuniversitar nu pot fi ocupate posturile prevăzute în art. 56 alin. (2) din Metodologie.
15. posturile didactice/catedrele care se vacantează pe parcursul etapei de pretransfer consimțit între unitățile de învățământ preuniversitar prevăzute la art. 52, alin. (2) lit. d) pot fi ocupate în etapele ulterioare ale mobilităţii personalului didactic de predare numai pe perioadă determinată de cel mult un an şcolar

Ce trebuie să facă participanţii la etapa de pretransfer consimţit:
▪ candidaţii întocmesc un dosar pe baza cererii-tip, adresate inspectorului şcolar general, conform anexei nr. 14 la Metodologie, în perioadele prevăzute în Calendar şi îl depun la inspectoratul şcolar în a cărui rază teritorială îşi are sediul unitatea de învăţământ la care se solicită pretransferul;
▪ candidaţii, care solicită pretransferul consimţit în unităţi de învăţământ din alte judeţe, anexează la cererea de înscriere adeverinţa eliberată de inspectoratul şcolar, în a cărui rază teritorială este titular/angajat, din care să rezulte că a fost luată în evidenţă cererea de pretransfer în alt judeţ a solicitantului; 
▪ candidaţii întocmesc un alt dosar pe baza cererii-tip, adresate directorului, conform anexei nr. 14 la Metodologie, în perioadele prevăzute în Calendar şi îl depun la secretariatul unităţii/unităţilor de învăţământ la care solicită pretransferul consimţit în vederea obţinerii acordului de principiu;
▪ cadrele didactice care solicită pretransferul consimţit între unităţile de învăţământ preuniversitar preuniversitar pe posturi în cadrul CJRAE sau în centre şi cabinete de asistenţă psihopedagogică/logopedice/pentru furnizarea serviciilor de sprijin depun, în perioadele prevăzute în Calendar, cereri la CJRAE şi la ISJ
▪ după afişarea punctajelor la inspectoratul şcolar, candidaţii pot să depună, în scris, la inspectoratul școlar contestaţii care se soluţionează conform prevederilor art. 4 alin. (20);
▪ candidaţii susţin inspecţia specială la clasă, proba practică sau proba orală în profilul postului didactic solicitat (dacă este cazul);
▪ candidaţii fac dovada domiciliului (nu a reşedinţei) până la data depunerii dosarelor la inspectoratul şcolar, conform Calendarului, cu buletin, carte de identitate, carte de identitate electronică însoțită de certificatul de atestare a domiciliului sau carte de identitate provizorie;
▪ cadrele didactice din învăţământul preuniversitar aflate în situaţiile prevăzute la art. 57 alin. (5) lit. c) şi g) sau la art. 57 alin. (6) lit. c), f) şi j) nu sunt condiţionate de domiciliul în localitatea în care solicită pretransferul, dar trebuie să aibă domiciliul în judeţul în care solicită pretransferul cadrele didactice titulare/debutante prevăzute la art. 24 alin. (4) şi (6) angajate în învăţământul preuniversitar într-un judeţ învecinat judeţului de domiciliu pot ocupa posturi didactice/catedre vacante prin pretransfer în judeţul în care sunt titulare/angajate, pentru apropiere de localitatea de domiciliu, dacă se justifică apropierea de domiciliu.
▪ la punctaj egal, dacă un post didactic este solicitat de două sau mai multe persoane, are prioritate cadrul didactic care este titular/angajat şi are domiciliul în judeţul în care solicită pretransferul
▪ cadrul didactic care nu poate participa la şedinţa de repartizare pentru soluţionarea cererilor de pretransfer consimţit între unităţile de învăţământ are dreptul să desemneze, prin procură notarială în original, un împuternicit care să îi reprezinte interesele.

Atribuţiile comisiei de mobilitate constituită la nivelul unităţii de învăţământ:
Comisia de mobilitate, se constituie la nivelul unităţii de învăţământ la care se solicită pretransferul, conform prevederilor art. 33 alin. (9) din Metodologie şi are următoarele atribuţii în etapa de pretransfer consimţit:
▪ verifică dosarele candidaţilor şi îndeplinirea tuturor condiţiilor specifice pentru ocuparea posturilor didactice/catedrelor vacante, în situaţia în care unitatea de învăţământ a stabilit astfel de condiţii, avizate de inspectoratul şcolar;
▪ descarcă de pe site-ul ISJ Giurgiu punctajele finale ale candidaților care au depus dosare de pretransfer la inspectoratul școlar și le folosește pentru ierarhizarea candidaților care au depus dosare în unitatea respectivă pentru solicitarea acordului de principiu pentru pretransfer consimţit;
▪ în situaţia în care două sau mai multe cadre didactice îndeplinesc toate condiţiile specifice şi solicită acelaşi post didactic/catedră vacant(ă), precum şi în situaţia în care unitatea de învăţământ nu a stabilit condiţii specifice de ocupare a posturilor didactice/catedrelor vacante şi două sau mai multe cadre didactice solicită acelaşi post didactic/catedră vacant(ă), comisia realizează ierarhizarea acestor cadre didactice conform criteriilor prevăzute la art. 57 alin. (4), pentru fiecare criteriu, în ordinea descrescătoare a punctajelor finale stabilite la nivelul inspectoratului şcolar;
▪ departajarea se face prin punctaj aplicat în cadrul fiecărui criteriu prevăzut în art. 57 alin. (4) numai pentru candidații care îndeplinesc toate condițiile specifice stabilitate de unitate și avizate de inspectoratul școlar;
▪ în situaţia punctajelor egale, pentru acelaşi criteriu, departajarea se realizează prin aplicarea, în ordine, a criteriilor prevăzute în Nota de la punctul V din anexa nr. 2, în baza documentelor justificative;
▪ la verificarea dosarelor candidaţilor, comisia constituită la nivelul unităţii de învăţământ trebuie să ţină seama dacă solicitantul:
o îndeplineşte condiţiile pentru pretransfer prevăzute de Metodologie;
o îndeplinește cerinţele de studii conform Centralizatorului;
o în situaţiile în care este cazul, deţine avizele şi atestatele necesare ocupării postului didactic solicitat;
o a promovat inspecţia specială la clasă, proba practică sau proba orală în profilul postului
didactic solicitat (dacă este cazul). o îndeplinește, în ordine, criteriile prevăzute la art 57, alin (5) din Metodologie, pe baza documentului de numire/transfer/repartizare pe post/catedră, iar suplimentar, în cazul cabinetelor școlare/interșcolare de asistență psihopedagogică/logopedice/pentru furnizarea serviciilor de sprijin și de prevederile art. 57, alin (6);
▪ Contestaţiile la acordurile de principiu pentru pretransferul consimţit între unităţile de învăţământ, emise de directorii unităţilor de învăţământ, se adresează, în scris, comisiei judeţene de mobilitate a personalului didactic de predare din învăţământul preuniversitar.
▪ Comisia înaintează consiliului de administraţie al unităţii de învăţământ, prin raport scris, conform Anexei nr. 17 la Metodologie, lista cu ierarhizarea cadrelor didactice care solicită acordul de principiu pentru pretransfer consimţit 
▪ Consiliul de administrație al unităţii de învăţământ stabileşte lista finală a cadrelor didactice pentru care se emit acorduri de principiu pentru pretransferul consimţit între unităţi de învăţământ şi validează această listă.
▪ Directorul unităţii de învăţământ emite acorduri de principiu pentru posturile didactice vacante publicate sau pentru posturile didactice/catedrele care se pot vacanta în etapa de pretransfer, precum şi acorduri de principiu pentru cadrele didactice situate pe locurile 1, 2, 3, 4, 5 etc. în ordinea ierarhizării, privind pretransferul consimţit al cadrelor didactice în unitatea de învăţământ respectivă, în ipoteza că celelalte cadre didactice situate pe locurile anterioare nu optează în şedinţa de repartizare pentru soluţionarea pretransferului în unitatea de învăţământ respectivă 
▪ Directorii unităţilor de învăţământ care au emis acorduri de principiu pentru pretransfer consimţit între unităţile de învăţământ înştiinţează, în scris, inspectoratul şcolar, conform modelului prevăzut în Anexa nr. 17
▪ Directorii unităţilor de învăţământ în care comisia judeţeană de mobilitate a consemnat în scris abateri de la prevederile Metodologiei, emit noi acorduri de principiu, conform hotărârilor consiliilor de administraţie din unităţile de învăţământ respective, după reluarea procedurilor legale, pentru corectarea erorilor constatate.

Atribuţiile comisiei judeţene de mobilitate
▪ verifică şi avizează condiţiile specifice de ocupare a posturilor didactice propuse de unităţile de învăţământ în cadrul etapei de pretransfer consimţit;
▪ organizează înregistrarea la I.S.J. Giurgiu a dosarelor candidaţilor pentru pretransfer consimţit;
▪ evaluează dosarele candidaţilor conform Fişei de evaluare judeţene în conformitate cu prevederile Anexei nr. 2 la Metodologie;
▪ publică pe site-ul I.S.J. Giurgiu punctajele finale obţinute prin evaluarea făcută pe baza documentelor existente la dosarele candidaţilor;
▪ primeşte acordurile de principiu emise candidaţilor de către directorii unităţilor de învăţământ şi le analizează;
▪ soluţionează contestaţiile la acordurile de principiu pentru pretransferul consimţit între unităţile de învăţământ, emise de directorii unităţilor de învăţământ;
▪ organizează probele practice, probele orale sau inspecţiile speciale la clasă, după caz;
▪ organizează şedinţa de repartizare pentru soluţionarea cererilor de pretransfer consimţit;
▪ în situaţia în care comisia judeţeană de mobilitate constată abateri de la prevederile Metodologiei, într-o unitate de învăţământ, preşedintele comisiei solicită în scris directorului unităţii de învăţământ respective revenirea asupra situaţiei, cu reluarea procedurilor legale, pentru corectarea erorilor constatate de inspectoratul şcolar. în cazul în care abaterile constatate de comisia județeană de mobilitate nu sunt remediate corespunzător la nivelul unității de învățământ, atunci, comisia:
a) poate invalida acordurile de principiu emise de consiliul de administrație al unităţii de învăţământ în care abaterile nu au fost remediate și poate respinge, în ședința de repartizare, ca inadmisibile, solicitările de pretransfer ale cadrelor didactice în cauză;
b) poate acorda, în ședința de repartizare, pretransferul cadrului didactic care a primit refuzul consiliului de administraţie al unităţii de învăţământ în care abaterile nu au fost remediate, sub rezerva aprobării acestuia în consiliul de administraţie al inspectoratului şcolar în perioada în care se soluţionează contestaţiile la hotărârile adoptate în şedinţa de repartizare pentru soluţionarea cererilor de pretransfer.
c) poate acorda pretransferul/respinge solicitarea de pretransfer a cadrelor didactice, dacă se constată în ședința de repartizare abateri în acordarea/ordinea acordurilor de principiu emise de unitățile de învățământ, sub rezerva aprobării în consiliul de administrație al ISJ în perioada în care se soluționează contestațiile la hotărârile adoptate în ședința de repartizare pentru soluționarea cererilor de pretransfer.
▪ după soluţionarea contestaţiilor, inspectorul şcolar general emite decizia de pretransfer consimţit între unităţile de învăţământ cu precizarea unităţii/unităţilor de învăţământ cu personalitate juridică, a postului didactic/catedrei, a nivelului de învăţământ şi a regimului de mediu, cu respectarea prevederilor art. 5 alin. (5).
▪ în decizia de pretransfer consimţit între unităţile de învăţământ, emisă de inspectorul şcolar general, nu se precizează viabilitatea postului didactic/catedrei, iar structura/structurile unităţilor de învăţământ cu personalitate juridică se precizează numai în situaţia în care regimul de mediu al acestora este diferit de regimul de mediu al unităţii de învăţământ cu personalitate juridică.
Notă:
Personalul didactic de predare titular pretransferat în etapa de pretransfer consimţit între unităţile de învăţământ, sesiunea 2026, va fi detaşat în interesul învăţământului pentru nesoluţionarea restrângerii de activitate sau va beneficia de completarea normei didactice de predare, după caz, în situaţia în care, după etapa de pretransfer sau până la data de 1 septembrie 2026, se constată că postul didactic/catedra pe care s-a pretransferat a fost redus(ă) ca urmare a nerealizării planului de şcolarizare, a restructurării reţelei şcolare sau a modificării planurilor-cadru de învăţământ, iar postul didactic/catedra de pe care a fost pretransferat a fost ocupat(ă) pe perioadă nedeterminată.
În situaţia în care, după etapa de pretransfer sau până la data de 1 septembrie 2026, se constată că postul didactic/catedra pe care un cadru didactic s-a pretransferat a fost redus(ă), iar postul didactic/catedra de pe care a fost pretransferat nu a fost ocupat(ă) pe perioadă nedeterminată, cadrul didactic respectiv revine la postul didactic/catedra de pe care a fost pretransferat.

B. Pretransferul prin schimb de posturi prin consimţământul scris al cadrelor didactice
 este o formă de pretransfer care se desfăşoară conform prevederilor art. 59-60 din Metodologie.
 cadrele didactice titulare care se încadrează în prevederile art. 54 alin. (1) pot fi pretransferate prin schimb de posturi în baza consimțământului scris al cadrelor didactice.
 în situaţia în care schimbul de posturi didactice/catedre este solicitat de un cadru didactic titular în mediul urban şi de un cadru didactic titular în mediul rural, schimbul se poate realiza numai în situaţia în care cadrul didactic titular în mediul rural respectă condiţia prevăzută la art. 54 alin. (2)
 pretransferul personalului didactic de predare prin schimb de posturi/catedre pe baza consimţământului scris al solicitanţilor nu este condiţionat de domiciliu.

Condiţii generale pentru schimbul de posturi
▪ candidatul care participă la schimbul de posturi didactice/catedre prin consimţământ scris trebuie să aibă, la data solicitării schimbului, studiile necesare ocupării postului didactic/catedrei pe care urmează să se pretransfere, conform Centralizatorului;
▪ în situaţiile în care este cazul candidatul trebuie să deţină, la data solicitării schimbului, avizele şi atestatele necesare ocupării postului didactic/catedrei pe care urmează să se pretransfere;
▪ candidatul să fi susţinut inspecţia specială la clasă/proba practică/orală necesară ocupării postului didactic/catedrei pe care urmează să se pretransfere.
▪ pentru posturile didactice/catedrele care necesită inspecţii speciale/probe practice/orale, cadrele didactice trebuie să promoveze aceste probe cu nota minimum 7 (şapte)/calificativul „Admis”, exceptând cadrele didactice titulare pretransferate de pe posturi didactice/catedre similare, conform prevederilor art. 4 alin. (4)-(8) din Metodologie;
▪ candidaţii au înregistrat la inspectoratul şcolar dosarele completate conform cererii-tip din anexa nr. 14.
▪ cererile de pretransfer prin schimb de posturi didactice/catedre prin consimţământ scris se soluţionează
în şedinţa de repartizare organizată de către comisia judeţeană de mobilitate, în perioada prevăzută de Calendar.
▪ pretransferul prin schimb de posturi didactice prin consimţământ scris între cadrele didactice, în condiţiile art. 59 alin. (1)-(4), se poate realiza şi pe parcursul anului şcolar 2026-2027, conform art. 109 din Metodologie

Nu pot beneficia de pretransfer prin schimb de posturi/catedre prin consimțământ scris:
▪ cadrele didactice titulare care beneficiază de rezervarea postului didactic pe durata invalidității de gradul I sau II;
▪ cadrele didactice pensionate, care au avut calitatea de personal didactic de predare titular, reîncadrate în funcţia de personal didactic de predare, cu condiția suspendării pensiei pe durata reîncadrării;
▪ cadrele didactice titulare în învățământul preuniversitar care au împlinit vârsta de 65 de ani sau care vor împlini vârsta de 65 de ani până la data de 31 august 2028.

Pretransferul prin schimb de posturi - interjudeţean
▪ În vederea realizării schimbului de posturi didactice/catedre prin consimţământ scris între cadre didactice titulare în județe diferite sau într-un județ și municipiul București, fiecare din cadrele didactice solicitante depun la ambele inspectorate şcolare cereri-tip conform Anexei nr. 14 la Metodologie, însoţite de documentele menţionate în cerere.
▪ Fiecare cadru didactic se prezintă în ședința de repartizare organizată de inspectoratul şcolar al județului în care dorește să se pretransfere, iar cererile de pretransfer prin schimb de posturi didactice/catedre în baza consimţământului se soluţionează în şedinţa de repartizare organizată de către comisia judeţeană/a municipiului Bucureşti de mobilitate.

C. Modificarea repartizării cadrelor didactice angajate cu contract individual de muncă pe durata de viabilitate a postului cărora nu li se poate constitui norma didactică de predare completă conform deciziilor de repartizare pe post / catedră
Această subetapă de mobilitate a personalului didactic angajat pe durata de viabilitate a postului se desfăşoară conform prevederilor art. 61 din Metodologie.

Condiţii:
▪ cadrele didactice angajate pe durata de viabilitate a postului cărora nu li se poate constitui un post didactic complet/o normă didactică completă pentru anul şcolar 2026-2027, conform deciziilor de repartizare pe post/catedră, pot solicita modificarea repartizării pe alte posturi didactice/catedre vacante publicate pentru angajare pe durata de viabilitate a postului/catedrei la nivel judeţean;
▪ cadrele didactice angajate pe durata de viabilitate a postului au obţinut calificativul „Foarte bine” în ultimii doi ani şcolari încheiaţi şi calificativul parţial „Foarte bine” pentru anul şcolar în curs;
▪ cadrele didactice angajate pe durata de viabilitate a postului nu au fost sancționate disciplinar în ultimii 2 (doi) ani școlari încheiați și nici pe parcursul anului școlar în curs;
▪ au obţinut acordul de principiu al consiliilor de administraţie ale unităţilor de învăţământ în care cadrele didactice solicită noua repartizare.
▪ catedra vacantă, publicată pentru angajare pe durata de viabilitate a postului/catedrei, este constituită din ore la disciplina/disciplinele înscrise în decizia de repartizare, cu condiţia ca angajatul să păstreze în încadrare fracţiunea de post didactic/normă didactică de predare în unitatea/unităţile de învăţământ în care este deja angajat.
Nu pot participa la această etapă:
▪ cadrele didactice angajate pe durata de viabilitate a postului/catedrei care şi-au completat norma didactică de predare;
▪ cadrele didactice angajate pe durata de viabilitate a postului/catedrei cărora li se reduce în întregime postul didactic/catedra la nivelul unităţii/unităţilor de învăţământ în care sunt angajate începând cu data de 1 septembrie 2026;

Înregistrarea dosarelor
▪ Cadrele didactice angajate pe durata de viabilitate a postului/catedrei depun dosare completate pe baza cerinţelor cererii-tip, conform Anexei nr. 14 la Metodologie, în perioadele prevăzute în Calendar pentru etapa de pretransfer consimţit între unităţile de învăţământ, atât la unitatea/unităţile de învăţământ în care solicită modificarea repartizării, cât şi la inspectoratul şcolar, conform art. 4 alin. (19).
▪ cadrele didactice care solicită modificarea repartizării pe posturi centre şi cabinete de asistenţă psihopedagogică, logopedice sau pentru furnizarea serviciilor de sprijin depun cereri, conform art. 4 alin. (19), la CJRAE în cadrul căruia este normat postul didactic respectiv şi la ISJ
▪ cererile care se depun la unităţile de învățământ/CJRAE se anexează, în copie, documente conform prevederilor art. 4 alin. (19) 

Comisia judeţeană de mobilitate
▪ verifică dosarele depuse de cadrele didactice angajate pe durata de viabilitate a postului/catedrei care au solicitat modificarea repartizării;
▪ afişează la sediul inspectoratului şcolar şi obligatoriu pe pagina web a inspectoratului şcolar, pentru fiecare cadru didactic angajat pe durata de viabilitate a postului/catedrei care a solicitat modificarea repartizării, următoarele informaţii:
o studiile;
o postul didactic/catedra pe care este angajat;
o localitatea de domiciliu;
o rezultatele obţinute la concursurile naţionale de ocupare a posturilor didactice la care a
participat;
o gradul didactic;
o nota/media obţinută la gradul didactic;
o media de departajare calculată conform anexei nr. 15;
o media obţinută la examenul de licenţă/absolvire a studiilor, respectiv media obţinută la
examenul de bacalaureat pentru absolvenţii liceelor pedagogice;
o avizele şi atestatele dobândite de cadrul didactic;
o calificativele obţinute în ultimii 2 (doi) ani școlari încheiați și calificativul parțial obţinut în anul școlar în curs;
o sancţiunile disciplinare aplicate cadrului didactic în ultimii 2 (doi) ani școlari încheiați sau pe parcursul anului școlar în curs.
Comisiile de mobilitate ale unităților de învăţământ preiau aceste informații privind situaţia cadrelor didactice angajate pe durata de viabilitate a postului/catedrei care au solicitat modificarea repartizării.

Comisia de mobilitate din unitate - constituită conform prevederilor art. 33 alin. (9)
▪ verifică dosarele de înscriere ale candidaţilor pe baza prevederilor art. 61 alin. (5-9) din Metodologie;
▪ verifică documentele de studii, avizele şi atestatele necesare pentru ocuparea posturilor didactice vacante solicitate;
▪ verifică îndeplinirea condiţiilor necesare pentru ocuparea posturilor didactice vacante, conform Metodologiei,
▪ verifică îndeplinirea tuturor condiţiilor specifice pentru ocuparea posturilor didactice/catedrelor vacante, în situaţia în care unitatea de învăţământ a stabilit astfel de condiţii, avizate de inspectoratul şcolar;
▪ face departajarea candidaţilor conform prevederilor art. 61 alin. (7-8) din Metodologie;
▪ face propuneri pentru eliberarea acordului/refuzului către consiliul de administraţie al unităţii de învăţământ.
Consiliul de administraţie al unităţii de învăţământ analizează propunerile comisiei de mobilitate selectează și validează cadrele didactice pentru care se acordă modificarea repartizării iar directorul emite acordurile de principiu sau refuzurile motivate, înştiinţează în scris candidaţii şi comisia judeţeană de mobilitate a I.S.J. Giurgiu.
Cadrele didactice angajate pe durata de viabilitate a postului/catedrei depun la I.S.J.Giurgiu acordurile de principiu pentru modificarea repartizării obţinute de la unităţile de învățământ, în perioada prevăzută de Calendar pentru etapa de pretransfer consimţit între unităţile de învăţământ.
Cadrele didactice pentru care se respinge modificarea repartizării rămân angajate pe durata de viabilitate a postului/catedrei în unităţile de învăţământ în care au fost repartizate, în situaţia în care li se poate constitui cel puţin jumătate de normă didactică de predare conform deciziei de repartizare pe post/catedră, în condiţiile în care, în etapele ulterioare ale mobilităţii personalului didactic de predare, până la data începerii cursurilor, acestea îşi completează norma didactică de predare, conform Metodologiei.
Soluţionarea cererilor privind modificarea repartizării pentru cadrele didactice angajate pe durata de viabilitate a postului/catedrei se realizează, pe discipline, în şedinţa de repartizare organizată de către comisia judeţeană de mobilitate a personalului didactic de predare din învăţământul preuniversitar, în perioada prevăzută de Calendar pentru etapa de pretransfer între unităţile de învăţământ, în baza acordurilor de principiu emise de conducerile unităţilor de învăţământ, după soluţionarea cererilor de pretransfer între unităţile de învăţământ, cu respectarea prevederilor Metodologiei.

Contestaţiile
Contestaţiile la hotărârile comisiei de mobilitate a personalului didactic de predare din învăţământul preuniversitar constituite la nivelul inspectoratului şcolar, adoptate în şedinţa de repartizare, se depun la inspectoratul şcolar în termenul prevăzut de Calendar şi se soluţionează conform prevederilor art. 4 alin. (20) din Metodologie.

Deciziile de repartizare
În baza deciziei privind modificarea repartizării, emise de inspectorul şcolar general, directorul unităţii de învăţământ cu personalitate juridică în care a fost repartizat cadrul didactic încheie cu cadrul didactic respectiv, începând cu data de 1 septembrie, contract individual de muncă pe durată determinată de un an şcolar, urmând ca, pe durata de viabilitate a postului/catedrei, anual, să încheie câte un act adiţional la contractul individual de muncă pe durată determinată de modificare a literei b) a capitolului C din contract cu menţiunea „Durata de viabilitate a postului didactic/catedrei”.

D. Modificarea repartizării cadrelor didactice angajate cu contract individual de muncă pe durata de viabilitate a postului/catedrei prin schimb de posturi/catedre prin consimţământ scris
Această etapă de mobilitate a personalului didactic angajat pe durata de viabilitate a postului se desfăşoară conform prevederilor art. 62 din Metodologie.
Pentru modificarea repartizării pe alte posturi didactice/catedre pentru angajare pe durata de viabilitate a postului/catedrei la nivel judeţean/nivelul municipiului Bucureşti, prin schimb de posturi/catedre, se aplică prevederi similare celor prevăzute la art. 59 alin. (2)-(5) din Metodologie şi art. 60 alin. (1).

Condiţii generale:
Pot solicita modificarea repartizării pe durata de viabilitate a postului/catedrei la nivel judeţean prin schimb de posturi/catedre, în baza consimțământului scris angajaţii pe durata de viabilitate a postului care:
▪ Au obţinut calificativul „Foarte bine” în ultimii doi ani şcolari încheiaţi şi calificativul parţial „Foarte bine” pentru anul şcolar în curs;
▪ Nu au fost sancționaţi disciplinar în ultimii 2 (doi) ani școlari încheiați și nici pe parcursul anului școlar în curs;
▪ Au acordul consiliilor de administraţie ale unităţilor de învăţământ/CJRAE în care cadrele didactice solicită repartizarea;
▪ Au la data solicitării schimbului, studiile necesare ocupării postului didactic/catedrei pe care urmează să obţină repartizarea, conform Centralizatorului;
▪ Deţin, în situaţiile în care este cazul, la data solicitării schimbului, avizele şi atestatele necesare ocupării postului didactic/catedrei pe care urmează să obţină noua repartizare;
Fiecare dintre cadrele didactice angajate pe durata de viabilitate a postului/catedrei care solicită modificarea repartizării prin schimb de posturi, înregistrează la I.S.J. Giurgiu dosare întocmite pe baza cererii-tip, conform Anexei nr. 14 la Metodologie, însoţite de documentele menţionate în cerere.
Acestea se soluţionează în şedinţa de repartizare, organizată de către comisia judeţeană de mobilitate a personalului didactic, în perioada prevăzută de Calendar sau pe parcursul anului şcolar 2026-2027, conform art. 109, în condiţiile Metodologiei.

Calendar:
 6 aprilie 2026
▪ Termenul până la care unităţile de învăţământ comunică la ISJ Giurgiu, pentru avizare, condiţiile specifice pentru ocuparea posturilor didactice/catedrelor vacante prin pretransfer consimţit / modificarea repartizării (nu pot fi modificate condițiile specifice comunicate pentru etapa de transfer consimţit).
 8 aprilie 2026
▪ Reactualizarea listei posturilor didactice/catedrelor vacante/rezervate complete şi incomplete;
▪ Afişarea la sediile unităţilor de învăţământ a condiţiilor specifice şi a grilelor de evaluare aferente acestora (dacă este cazul) pentru ocuparea posturilor didactice/catedrelor vacante prin pretransfer consimţit între unităţile de învăţământ, avizate de inspectoratul şcolar (unitățile de învăţământ care nu au stabilit condiții specifice pentru etapa de transfer).
 8 – 16 aprilie 2026
▪ Înregistrarea dosarelor la I.S.J. Giurgiu:
 (A) cadrele didactice care solicită pretransfer consimțit între unitățile de învățământ, pretransfer la cerere, pretransfer prin schimb de posturi;
 (B) cadrele didactice angajate cu contract individual de muncă pe durata de viabilitate a
postului/catedrei, cărora nu li se poate constitui norma didactică de predare-învăţare-evaluare completă, conform deciziilor de repartizare pe post/catedră şi solicită modificarea repartizării.
 (C) cadrele didactice angajate cu contract individual de muncă pe durata de viabilitate a
postului/catedrei care solicită schimb de posturi prin consimţământ scris cu alte cadre didactice angajate pe durata de viabilitate a postului.
▪ Comisia judeţeană de mobilitate şi consilierul juridic al I.S.J. Giurgiu verifică şi avizează dosarele candidaţilor;
▪ Comisia judeţeană de mobilitate face evaluarea activității profesionale, didactice şi științifice a candidaţilor pe baza documentelor existente la dosar şi acordă punctajele pe baza Fişei de evaluare, aprobată în CA al I.S.J. Giurgiu, publicată pe site
 20 aprilie 2026
▪ Afişarea pe pagina web a inspectoratului şcolar a listelor cu punctajele:
 (A) cadrelor didactice înscrise la etapa de pretransfer consimțit între unitățile de învățământ, cu precizarea localităţii de domiciliu şi a unităţilor de învăţământ la care sunt titulare cadrele didactice care au depus cereri;
 (B) cadrelor didactice angajate pe durata de viabilitate a postului/catedrei care au solicitat modificarea repartizării, cu precizarea informaţiilor prevăzute în pct. I alin 7) lit. c) alin 9 (II) din Anexa 19 la Metodologie.
 20-21 aprilie 2026
▪ Înregistrarea la inspectoratul şcolar a contestaţiilor referitoare la punctajele acordate cadrelor didactice înscrise la etapa de pretransfer consimţit.
 22 aprilie 2026
▪ Soluţionarea în Consiliul de administraţie al I.S.J. Giurgiu a contestaţiilor referitoare la punctajele acordate cadrelor didactice înscrise la etapa de pretransfer consimţit; Afişarea punctajelor finale pe pagina de web a I.S.J. Giurgiu.
17 - 22 aprilie 2026
▪ Desfăşurarea inspecţiilor speciale la clasă, a probelor practice, a probelor orale de profil pentru pretransfer (dacă este cazul, în funcţie de cerinţele postului);
▪ Afişarea rezultatelor pe pagina web a inspectoratului şcolar.
 15 - 22 aprilie 2026
▪ Înregistrarea dosarelor de pretransfer la nivelul unităţilor de învăţământ/CJRAE pentru obținerea acordului de principiu.
o (A) cadrele didactice care solicită pretransfer la unitățile de învățământ care au publicat posturi didactice/catedre vacante pentru obținerea acordului de principiu pentru pretransfer consimţit, precum şi la unităţile de învăţământ la care sunt titulare cadre didactice care au depus cereri de pretransfer, pentru obținerea acordului de principiu;
o (B) cadrele didactice angajate cu contract individual de muncă pe durata de viabilitate a postului/catedrei, cărora nu li se poate constitui norma didactică de predare-învăţare-evaluare completă, conform deciziilor de repartizare pe post/catedră şi solicită modificarea repartizării, în vederea obţinerii acordului de principiu.
▪ Dosarele se întocmesc pe baza cererii tip - Anexa 14, din Metodologie.
 23 aprilie 2026
▪ Comisia de mobilitate constituită la nivelul unităţii înaintează consiliului de administraţie al unităţii de învăţământ un Raport scris, întocmit conform Anexei nr. 17 la Metodologie, care conține lista cadrelor didactice ierarhizate în vederea emiterii acordului de principiu pentru pretransfer consimţit/modificarea repartizării;
▪ Consiliul de administraţie al unităţii de învăţământ analizează solicitările depuse de cadrele didactice titulare şi comunică hotărârea cu privire la emiterea acordului de principiu pentru pretransfer consimţit.
▪ Directorul emite acordul de principiu pentru pretransfer consimţit /modificarea repartizării sau refuzul motivat şi îl comunică în scris solicitanţilor (Anexa nr. 17 la Metodologie);
▪ Directorul informează în scris inspectoratul şcolar situaţia soluţionării cererilor de obţinere a acordului de principiu pentru pretransfer consimţit/modificarea repartizării (Anexa nr.17 la Metodologie);
▪ Cadrele didactice care solicită pretransferul consimţit/modificarea repartizării anexează la dosarele înregistrate la I.S.J. Giurgiu acordurile de principiu, obţinute de la unităţile de învăţământ.
 23-24 aprilie 2026
▪ Candidaţii depun la secretariatul I.S.J. Giurgiu contestaţiile (adresate Comisiei judeţene de mobilitate) cu privire la emiterea de către unităţile de învăţământ a acordului de principiu sau a refuzului pentru pretransfer consimţit/modificarea repartizării.
▪ Candidații angajați pe durata de viabilitate a postului didactic/catedrei depun la consiliile de administrație a unităților de învățământ contestațiile privind acordurile de principiu emise de unitățile de învățământ
 27 aprilie 2026
▪ Soluţionarea la nivelul Comisiei judeţene de mobilitate a contestaţiilor cu privire la emiterea de către unităţile de învăţământ a acordului de principiu pentru pretransfer consimţit/modificarea repartizării;
▪ În situaţia în care comisia judeţeană de mobilitate a personalului didactic din învăţământul preuniversitar constată abateri de la prevederile Metodologiei, într-o unitate de învăţământ, preşedintele comisiei judeţene solicită în scris directorului unităţii de învăţământ respective revenirea asupra situaţiei şi reluarea procedurilor legale pentru corectarea erorilor constatate de inspectoratul şcolar.
▪ Directorii acestor unităţi de învăţământ emit noi acorduri de principiu, conform hotărârilor consiliilor de administraţie din unităţile de învăţământ respective, după reluarea procedurilor legale şi le comunică inspectoratului şcolar şi candidaţilor care au formulat contestaţii.
 28 - 29 aprilie 2026
▪ Şedinţa de repartizare, organizată de inspectoratul şcolar soluţionează, în următoarea ordine:
(i) cererile cadrelor didactice titulare, respectiv a cererilor cadrelor didactice debutante prevăzute la art. 24 alin. (4, 6) din Metodologie, rămase cu norma didactică incompletă, pentru completarea normei didactice, conform prevederilor Metodologiei;
(ii) cererile cadrelor didactice titulare rămase cu restrângerea de activitate nesoluţionată, prin transfer sau detaşare în interesul învăţământului pentru restrângere de activitate nesoluţionată;
(iii) cererilor cadrelor didactice angajate pe durata de viabilitate a postului didactic/catedrei rămase cu norma didactică incompletă, pentru completarea normei didactice, conform prevederilor Metodologiei;
(iv) cererile de pretransfer consimțit /pretransfer la cerere între unitățile de învățământ sau prin schimb de posturi;
(v) cererile privind modificarea repartizării cadrelor didactice angajate pe durata de viabilitate a postului didactic/catedrei sau prin schimb de posturi.
(vi) cererilor depuse în etapa de pretransfer de către cadrele didactice titulare sau debutante prevăzute la art. 24 alin. (4) şi (6) din Metodologie cu norma didactică incompletă, pentru completarea normei didactice, respectiv aflate în restrângere de activitate, prin transfer sau detaşare în interesul învăţământului pentru restrângere de activitate nesoluţionată, conform prevederilor Metodologiei
 29 - 30 aprilie 2026
▪ Înregistrarea contestaţiilor la ISJ Giurgiu cu privire la modul de soluţionare în şedinţa de repartizare a cererilor de pretransfer consimţit între unităţile de învăţământ /pretransfer la cerere/ schimb de posturi / modificarea repartizării.
 4 mai 2026
▪ Soluţionarea în CA al I.S.J. Giurgiu a contestaţiilor cu privire la modul de soluţionare în şedinţa de repartizare a cererilor de pretransfer consimţit între unităţile de învăţământ / schimb de posturi / modificarea repartizării.
▪ Reactualizarea listei posturilor didactice/catedrelor vacante/rezervate
 5-8 mai 2026
▪ Emiterea şi comunicarea deciziilor de repartizare pentru pretransfer consimţit/pretransfer la cerere între unităţile de învăţământ, pretransfer prin schimb de posturi, modificarea repartizării personalului didactic angajat pe durata de viabilitate a postului, cu respectarea prevederilor art. 5 alin (5) din Metodologie.
Cerinţe:
 Se completează macheta după finalizarea etapei de emitere a acordurilor de principiu pentru pretransfer consimţit/modificare a repartizării şi se trimite la I.S.J. Giurgiu. În machetă se introduc datele numai pentru titularii/angajaţii pe durata de viabilitate a postului care solicită posturi în unitatea dumneavoastră.
 Se tipăreşte din machetă documentul referitor la situaţia acordurilor de principiu emise candidaţilor care au depus dosare de pretransfer consimţit/modificare a repartizării în unitate şi se trimite la I.S.J. Giurgiu documentul trebuie să conțină: nume/prenume/semnătură director şi înregistrare la unitatea de învățământ;
 Directorii eliberează titularilor/angajaţilor pe durata de viabilitate a postului din unitate, celor care solicită pretransferul consimţit/modificarea repartizării în altă unitate, o Adeverinţă tip din care rezultă statutul postului didactic sau al catedrei care eventual se vacantează prin pretransferul titularului respectiv.
Datele din această adeverinţă sunt necesare introducerii corecte în aplicaţia informatică a posturilor devenite vacante în timpul şedinţei de repartizare.
Termen:
Macheta se transmite la I.S.J. Giurgiu prin email până în data de 23 aprilie 2026.

Str. Dr. Ion Munteanu, Nr. 3, Giurgiu
 Cod poștal, 080474
Fax:  0246/ 214255
www.isjgiurgiu.ro
E-mail: isjgiurgiu@yahoo.com

